als_Latn dik_Latn sag_Latn
Svoboda: Sfidat e Ramës, korrupsioni dhe ekonomia. Shqipëria të pranohet si kandidate në BE (Burimi: Gazeta Tema, www.gazetatema.net)
Svoboda: Sfidat e Ramës, korrupsioni dhe ekonomia. Shqipëria të pranohet si kandidate në BE
Kryetari i Grupimit Socialist dhe Demokrat në Parlamentin Europian Hannes Svoboda, ka uruar opozitën shqiptare për fitoren e zgjedhje. Sipas tij, tashmë sfidë e Ramës do të jetë lufta ndaj korrupsionit dhe ekonomia.
Ndërkohë, ai ka thënë se tashmë është koha që Shqipëria të pranohet si kandidate për anëtarësimin në BE.
“Përgëzoj Edi Ramën dhe Ilir Metën për fitoren e tyre të qartë. Ata i ofruan popullit shqiptar një alternativë të vërtetë. Jam i sigurt, se qeveria e re do të trajtojë sfidat me të cilat përballet vendi, veçanërisht korrupsionin që është i madh dhe vështirësitë ekonomike. Qeveria e re të angazhohet për avancim në rrugën e integrimit drejt BE-së. Është koha që Shqipëria të pranohet si kandidate dhe vendi të vazhdojë avancimin në rrugën evropiane”, tha ai për TCH.
Svoboda sakaq ka dënuar vrasjen e simpatizantit të LSI-së gjatë ditës së votimeve në qytetin e Laçit dhe parregullsitë e tjera në zgjedhje.
“Dënoj vdekjen tragjike gjatë ditës së zgjedhjeve. Në proces gjithsesi u vërejtën sërish parregullsi, duke përfshirë një KQZ jostabel. Zgjedhjet më të mira se ato të shkuara, por jo tërësisht në përputhje me standardet ndërkombëtare”,- deklaroi Svoboda.
26.06.2013
Burimi: Gazeta Tema
als_Latn als_Latn als_Latn als_Latn als_Latn als_Latn als_Latn unk als_Latn